31998D0398
L 176/34
JURNALUL OFÍCIAL AL UNIUNII EUROPENE
DECIZIA COMISIEI
din 2 iunie 1998
de recunoaștere în principiu a conformității dosarelor prezentate pentru examinare detaliată în vederea eventualei includeri a BAS 615H, KBR 2738 (fenhexamid). oxadiargyl și a DPX-KN128 (indoxacarb) în anexa I la Directiva 91/414/CEE a Consiliului privind introducerea pe piață a produselor fitosanitare
[notificată cu numărul C(1998) 1447]
(Text cu relevanță pentru SEE)
(98/398/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 97/73/CE a Comisiei (2), în special articolul 6 alineatul (3),
întrucât Directiva 91/414/CEE (denumită în continuare „directiva”) a prevăzut stabilirea unei liste comunitare cu substanțe active autorizate pentru includerea în produsele fitosanitare;
întrucât solicitanții au transmis autorităților statelor membre dosare pentru patru substanțe active, în vederea includerii substanțelor active în anexa I la directivă;
întrucât BASF plc a transmis un dosar pentru substanța activă BAS 615H către autoritățile Regatului Unit pe 28 aprilie 1997;
întrucât Bayer plc a transmis un dosar pentru substanța activă KBR 2738 (fenhexamid) către autoritățile Regatului Unit pe 8 mai 1997;
întrucât Rhône Poulenc Agro SpA a transmis un dosar pentru substanța activă oxadiargyl către autoritățile italiene pe 16 iunie 1997;
întrucât Du Pont de Nemours France SA a transmis un dosar pentru substanța activă DPX-KN128 (indoxacarb) către autoritățile olandeze pe 6 octombrie 1997;
întrucât autoritățile menționate anterior au indicat Comisiei rezultatele unei prime examinări a completării dosarului cu privire la cerințele legate de datele și informațiile prevăzute în anexa II și, pentru cel puțin un produs fitosanitar ce conține substanța activă respectivă, în anexa III la directivă; întrucât ulterior, în conformitate cu dispozițiile articolului 6 alineatul (2), dosarele au fost transmise Comisiei și celorlalte state membre, de către solicitanți;
întrucât dosarele pentru BAS 615H, KBR 2738 (fenhexamid), oxadiargyl și DPX-KN128 (indoxacarb) au fost transmise Comitetului permanent fitosanitar pe 18 februarie 1998;
întrucât articolul 6 alineatul (3) din directivă cere să existe o confirmare la nivel comunitar a faptului că fiecare dosar satisface, în principiu, cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă respectivă, în anexa III la directivă;
întrucât această confirmare este necesară pentru a se proceda la o examinare detaliată a dosarului, precum și pentru a permite statelor membre să acorde autorizații temporare pentru produsele fitosanitare care conțin această substanță activă, în conformitate cu condițiile stabilite la articolul 8 alineatul (1) din directivă, în special condiția de a efectua o evaluare detaliată a substanțelor active și a produselor fitosanitare în raport cu cerințele directivei;
întrucât această decizie nu împiedică cererea de la solicitant a unor date sau informații suplimentare atunci când, în timpul examinării detaliate, reiese că aceste date sau informații sunt necesare pentru luarea unei decizii;
întrucât s-a convenit între statele membre și Comisie că Regatul Unit va efectua examinarea detaliată a dosarului pentru BAS 615H, KBR 2738 (fenhexamid), că Italia va efectua examinarea detaliată pentru oxadiargyl și că Țările de Jos va efectua examinarea detaliată pentru DPX-KN128 (indoxacarb);
întrucât Regatul Unit, Italia și Țările de Jos vor raporta Comisiei concluziile examinărilor lor însoțite de orice recomandări privind includerea sau neincluderea și orice condiții legate de acestea cât mai curând posibil și în termen de un an; întrucât, după primirea acestui raport, se va continua examinarea detaliată cu ajutorul unor experți din partea tuturor statelor membre, în cadrul Comitetului permanent fitosanitar;
întrucât măsurile prevăzute de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Următoarele dosare satisfac, în principiu, cerințele cu privire la datele și informațiile prevăzute în anexa II și, pentru cel puțin un produs fitosanitar care conține substanța activă respectivă, în anexa III la directivă, luând în considerare utilizările propuse.
1.
Dosarul transmis Comisiei și statelor membre de către BASF plc în vederea includerii în anexa I la Directiva 91/414/CEE a substanței BAS 615H ca substanță activă și care a fost transmis Comitetului permanent fitosanitar la 18 februarie 1998.
2.
Dosarul transmis Comisiei și statelor membre de către Bayer plc în vederea includerii în anexa I la Directiva 91/414/CEE a substanței KBR 2738 (fenhexamid) ca substanță activă și care a fost transmis Comitetului permanent fitosanitar la 18 februarie 1998.
3.
Dosarul transmis Comisiei și statelor membre de către Rhône Poulenc Agro SpA în vederea includerii în anexa I la Directiva 91/414/CEE a substanței oxadiargyl ca substanță activă și care a fost transmis Comitetului permanent fitosanitar la 18 februarie 1998.
4.
Dosarul transmis Comisiei și statelor membre de către Du Pont de Nemours France SA în vederea includerii în anexa I la Directiva 91/414/CEE a substanței DPX-KN128 (indoxacarb) ca substanță activă și care a fost transmis Comitetului permanent fitosanitar la 18 februarie 1998.
Articolul 2
Prezenta decizie se adresează statelor membre.
Adoptată La Bruxelles, 2 iunie 1998.